|  |  |  |
| --- | --- | --- |
| **ผลกระทบจากการแพร่ระบาดของ COVID-19 ต่อเศรษฐกิจโลก** | | |
| **สถาบัน** | World  Travel and Tourism Council (WTTC)  (เมื่อวันที่ 24 เม.ย. 2563) | * แรงงานภาคการท่องเที่ยวจำนวน 100 ล้านตำแหน่งเสี่ยงต่อการตกงาน ซึ่งเพิ่มขึ้นร้อยละ 30 ในเดือนที่ผ่านมา ทั้งนี้ แรงงานที่เสี่ยงตกงานจำนวนกว่า 75 ล้านตำแหน่งอยู่ในกลุ่มประเทศ G20 |
| The International Civil Aviation Organization  (ICAO)  (เมื่อวันที่ 28 เม.ย. 2563) | * ผลกระทบของการแพร่ระบาดของ COVID-19 ต่อจำนวนการเดินทางของผู้โดยสารระหว่างประเทศปี 2563 แบ่งออกเป็น 2 ฉากทัศน์ ได้แก่   (1) V-shaped path ซึ่งมีการฟื้นตัวในช่วงปลายเดือน พ.ค. 2563 โดยรวมจำนวนที่นั่งบนสายการบินลดลงร้อยละ 39-56 จำนวนผู้โดยสารลดลง 872-1,303 ล้านคน และสูญเสียรายได้ราว 153-231 พันล้านดอลลาร์สหรัฐ  (2) U-shaped path ซึ่งมีการฟื้นตัวในช่วงเริ่มต้นหรือปลายไตรมาสที่ 3 โดยรวมจำนวนที่นั่งบนสายการบินลดลงร้อยละ 49-72 จำนวนผู้โดยสารลดลง 1,124 -1,540 ล้านคน และสูญเสียรายได้ราว 198-273 พันล้านดอลลาร์สหรัฐ ทั้งนี้ ผลกระทบขึ้นอยู่กับระยะเวลาการแพร่ระบาด มาตรการกักกัน ระดับความเชื่อมั่นของผู้โดยสายในการเดินทาง และภาวะเศรษฐกิจ |
| World Bank  (เมื่อวันที่ 23 เม.ย. 2563) | * คาดว่าในปี 2563 การส่งเงินกลับของแรงงานข้ามชาติไปยังประเทศบ้านเกิด (remittances) มีแนวโน้มลดลงเป็นประวัติการณ์อยู่ที่ราวร้อยละ 20 โดยการส่งเงินไปประเทศที่มีรายได้น้อยและปานกลาง (LMICs) คาดว่าจะลดลงร้อยละ 19.7 คิดเป็นมูลค่า 445 พันล้านดอลลาร์สหรัฐ ทั้งนี้ ในปี 2564 การส่งเงินกลับของแรงงานข้ามชาติไปประเทศ LMICs จะฟื้นตัวและเพิ่มขึ้นร้อยละ 5.6 คิดเป็นมูลค่า 470 พันล้านดอลลาร์สหรัฐ |
| The International Air Transport Association (IATA)  (เมื่อวันที่ 29 เม.ย. 2563) | * ปริมาณการขนส่งผู้โดยสารทั่วโลกในเดือน มี.ค. 2563 ลดลงร้อยละ 52.9 เมื่อเทียบกับช่วงเดียวกันของปีก่อน ซึ่งถือเป็นการลดลงสูงสุดในประวัติการณ์ และหลายสายการบินมีแนวโน้มลดจำนวนพนักงานในช่วง 1 ปีข้างหน้า |
| International Labor Organization (ILO)  (เมื่อวันที่ 29 เม.ย. 2563) | * เมื่อเทียบกับช่วงก่อนเกิดโรคระบาด (ไตรมาส 4 ปี 2019) คาดว่าชั่วโมงการทำงานจะลดลงร้อยละ 10.5 หรือเทียบเท่างานประจำ 305 ล้านตำแหน่ง (คำนวณจากการทำงานสัปดาห์ละ 48 ชั่วโมง) จากการประเมินเดิมที่ชั่วโมงการทำงานจะลดลงร้อยละ 6.7 หรือเทียบได้กับคนทำงานประจำ 195 ล้านคน * ร้อยละ 68 ของแรงงานทั้งหมด หรือ 2.3 พันล้านคนอาศัยอยู่ในประเทศที่แนะนำหรือสั่งให้ปิดกิจการต่าง ๆ ภายในประเทศ ซึ่ง ปรับดีขึ้นจากรายงานครั้งก่อนที่จะกระทบแรงงานจากร้อยละ 81 หรือ 2.7 พันล้านคน * แรงงานนอกระบบจำนวน 1.6 พันล้านคนทั่วโลกต้องเผชิญกับความเสี่ยงในการดำรงชีวีต |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 30 เม.ย. 2563